Diari Oficial de la Generalitat Valenciana


Sumari del DOGV 6921, del 12-12-2012 (2012/11235)

RESOLUCIÓ de 14 de novembre de 2012, de la Direcció General d'Energia, per la qual s'atorga a autorització administrativa per a la construcció de les instal·lacions corresponents al gasoducte de gas natural denominat antena d'alta pressió A per a subministrament de gas natural al terme municipal de Gata de Gorgos i les seues instal·lacions auxiliars, junt amb l'addenda, en els termes municipals de Pedreguer i de Gata de Gorgos, a la província d'Alacant, s'aprova el projecte d'execució i es declara, en concret, la seua utilitat pública (CBREDE 2005/71/03, CBREDE/2009/1/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11194


Data del document
:   14-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 14 de novembre de 2012, de la Direcció General d'Energia, per la qual s'atorga a autorització administrativa per a la construcció de les instal·lacions corresponents al gasoducte de gas natural denominat antena d'alta pressió A per a subministrament de gas natural al terme municipal de Gata de Gorgos i les seues instal·lacions auxiliars, junt amb l'addenda, en els termes municipals de Pedreguer i de Gata de Gorgos, a la província d'Alacant, s'aprova el projecte d'execució i es declara, en concret, la seua utilitat pública (CBREDE 2005/71/03, CBREDE/2009/1/03). [2012/11830]  
  
Vist l'expedient amb referència CBREDE 2005/71/03 incoat davant del Servici Territorial d'Energia d'Alacant, a instàncies de Gas Alicante, SAU, relatiu a les sol·licituds de 30 de setembre i 14 de desembre de 2005, complementades en data 16 d'abril de 2006, d'autorització administrativa per a la construcció de les instal·lacions corresponents al gasoducte de gas natural denominat antena d'alta pressió A per a subministrament de gas natural al terme municipal de Gata de Gorgos i les seues instal·lacions auxiliars, aprovació del projecte d'execució i declaració, en concret, en els termes municipals de Pedreguer i de Gata de Gorgos, en la província d'Alacant.   
S'hi adjunta exemplar del projecte tècnic d'execució firmat per tècnic competent.   
Resultant que per la Resolució de la Direcció General d'Energia, de 7 de novembre de 2008, es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SAU, a favor d'Endesa Gas Distribución, SAU, i tindre-la com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SAU.  
Resultant que ha sigut realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, per mitjà d'anuncis en el Butlletí Oficial de la Província d'Alacant de 30 de maig de 2006, en el Diari Oficial de la Comunitat Valenciana de 22 de juny de 2006, en els diaris de premsa La Verdad i El Mundo de 6 de juny de 2006, així com al tauler d'edictes dels ajuntaments de Gata de Gorgos i de Pedreguer.   
Gas Natural Cegas, SA, ha presentat al·legacions amb data de 3 de maig de 2006, que s'han traslladat a Endesa Gas Distribución, SAU, que manifesta:   
1. Quant a la solució tècnica proposada preveu posicions intermèdies de seccionament i/o derivació dels corresponents bypass reglamentaris, que constituïxen l'origen de les xarxes de distribució que vehiculen el gas fins al consumidor final. Pel que afecta els traçats ocasionals en paral·lel entre xarxes de transport i de distribució en APA impliquen minimitzar les afeccions, a més d'un estalvi de costos i millora de la coordinació.   
2. El projecte de l'al·legant inclou una xarxa de mitja pressió des del gasoducte de transport, amb la consegüent minva en la seua capacitat i limitacions per a futurs consumidors industrials (accés al grup 2 del sistema de tarifes) o a qualsevol desenrotllament en el terme municipal, enfront de la xarxa d'alta pressió A proposada.   
3. Respecte a la falta de definició argumentada per l'al·legant, s'informa que el projecte presentat concreta les instal·lacions necessàries.   
  
4. Quants als avantatges pretesos per l'al·legant (atenció d'avaries i emergències, coordinació amb ajuntaments i seguretat en els treballs i instal·lacions), la sol·licitant manifesta el seu desacord al trobar-se en igualtat de condicions, a més, de tindre una important presència en la província d'Alacant.  
Resultant, que en aplicació del Reial Decret 1434/2002, de 27 de desembre, s'ha remés als ajuntaments afectats pel traçat del gasoducte, separata tècnica del projecte presentat, sol·licitant informe que preste conformitat o oposició a l'autorització sol·licitada i, si és el cas, el condicionat tècnic procedent.   
L'Ajuntament de Gata de Gorgos, per mitjà d'un escrit presentat en data 26 de gener de 2006, informa desfavorablement, manifestant en síntesi qüestions de caràcter urbanístic i mediambiental respecte de la instal·lació projectada, les quals van ser remeses a l'empresa peticionària, que les va contestar per mitjà d'un escrit presentat en data 14 d'agost de 2006.  
Resultant que així mateix, i de conformitat amb el que establixen els articles 80, 84 i 98 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats per la construcció del projecte de la mencionada conducció de gas natural a fi que emeteren, si procedia, els oportuns condicionats, concretament els següents:  
· El Servici Territorial de Carreteres d'Alacant de la Conselleria d'Infraestructures i Transport autoritza l'encreuament subterrani en la CV-734, indicant-se el condicionat que haurà de complir-se en l'execució de les obres.   
· La Diputació Provincial d'Alacant informa dels condicionats per a l'execució de la instal·lació, respecte de creuament basant-se en el que preveu la legislació sectorial aplicable.   
· El Servici Territorial d'Alacant de la Conselleria d'Infraestructures, Territori i Medi Ambient informa dels condicionats per a l'execució de la instal·lació.   
· Iberdrola Distribución Eléctrica, SAU, assenyala la necessitat de presa en consideració de l'adopció de les mesures de seguretat necessàries respecte de les instal·lacions elèctriques en tensió.  
· Ferrocarrils de la Generalitat Valenciana no presenta al·legacions.  
  
· Telefónica d'España, SA, emet informe favorable a la instal·lació projectada.  
Els informes que han sigut remesos o consten en l'expedient són coneguts per l'empresa sol·licitant que accepta i manifesta la seua conformitat amb les condicions incloses en estos.  
Resultant que la Secretaria Autonòmica de la Conselleria de Territori i Habitatge va dictar declaració d'impacte ambiental de 20 de març de 2007, en la qual resol estimar acceptable només als efectes ambientals el projecte d'antena d'alta pressió A per a subministrament de gas natural al terme municipal de Gata de Gorgos, sempre que este es desplegue d'acord amb les previsions de l'estudi d'impacte ambiental i els condicionants que es contenen en esta.  
Vist l'escrit presentat, en data 9 de gener de 2009, per l'empresa Endesa Gas Distribución, SAU, addenda a l'antena d'alta pressió A per a subministrament de gas natural al terme municipal de Gata de Gorgos, davant del Servici Territorial d'Energia d'Alacant, per mitjà del qual manifesta que ha sigut necessària la modificació des del vèrtex V-02 al V-05 (terme municipal de Pedreguer) i des del vèrtex V-10 al V-20 (terme municipal de Gata de Gorgos), del projecte antena d'alta pressió A per a subministrament de gas natural al terme municipal de Gata de Gorgos en els termes municipals de Pedreguer i Gata de Gorgos (CBREDE/2009/1/03), així com variacions en les afeccions de les finques de la relació de béns i drets (RBDA) del projecte inicial a causa de les al·legacions presentades, a fi d'adequar el traçat als desenrotllaments urbanístics per a minimitzar l'afecció al PORN del Montgó, sol·licitant autorització administrativa, aprovació del projecte d'execució i reconeixement en concret de la utilitat pública de l'esmentada addenda.   
  
Amb la sol·licitud s'adjuntava exemplar de la referida addenda firmada per tècnic competent.  
Resultant que s'ha realitzat la informació pública de l'addenda, a què es fa referència en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant de 13 de març de 2009, en el Diari Oficial de la Comunitat Valenciana de 18 de març de 2009, en els diaris de premsa Las Provincias i La Verdad de 26 de març de 2009, i ha sigut exposada en el tauler d'edictes dels ajuntaments de Pedreguer i de Gata de Gorgos.   
  
Com a conseqüència d'este tràmit d'informació pública, van ser presentades, en data 14 d'abril de 2009, per part de particulars afectats, al·legacions al traçat projectat, en què sol·liciten la modificació d'este, les quals van ser remeses a l'empresa peticionària, la que va contestar a estes per mitjà d'un escrit presentat en data 14 de maig de 2009.  
  
Resultant que de conformitat amb la sol·licitud efectuada segons el que establix el Reial Decret 1434/2002, de 27 de desembre, es remet a l'Ajuntament de Gata de Gorgos i a l'Ajuntament de Pedreguer, afectats pel traçat de l'addenda presentada, separata tècnica d'esta, sol·licitant informe que done conformitat o oposició a l'autorització sol·licitada i, si és el cas, el condicionat tècnic procedent.  
  
L'Ajuntament de Gata de Gorgos, per mitjà d'un escrit presentat en data 26 de març de 2009, informa desfavorablement, manifestant en síntesi idèntics arguments als exposats durant la tramitació del projecte originari, els quals van ser remesos a l'empresa peticionària, que va manifestar el que al seu dret conferix, per mitjà d'un escrit presentat en data 14 de maig de 2009.  
Resultant que Endesa Gas Distribución, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Resultant que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa per a tots els consumidors potencials de la zona, facilitar el desenrotllament industrial, la diversificació energètica i la millora en el subministrament per a eixa zona geogràfica.  
Resultant que el projecte tècnic d'execució presenta un traçat plenament concretat, compta entre la seua documentació amb els plànols pertinents a escala adequada, estan prou detallats i contenen una relació concreta i individualitzada dels béns i drets afectats.  
  
Resultant que amb l'execució del projecte presentat es contribuirà a garantir la major seguretat i millor funcionalitat del gasoducte, sent estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar-los adequadament.  
  
Resultant que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement sobre esta.  
Considerant que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Considerant que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Considerant que Endesa Gas Distribución, SAU, és beneficiària de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, per a la construcció de la instal·lació objecte de la present resolució.  
Considerant la Direcció General d'Energia competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que en fa el Decret 122/2011, de 16 de setembre, concordat amb l'article 2.1.a de l'Orde de 9 de febrer de 2001 de la Conselleria d'Indústria i Comerç.  
  
Esta Direcció General d'Energia resol:  
  
I. Atorgar autorització administrativa a l'empresa Endesa Gas Distribución, SAU, per a la construcció de les instal·lacions corresponents al gasoducte de gas natural denominat antena d'alta pressió A per a subministrament de gas natural en el terme municipal de Gata de Gorgos i addenda a esta i les seues instal·lacions auxiliars, en els termes municipals de Pedreguer i de Gata de Gorgos, de la província d'Alacant.   
La present autorització quedarà sotmesa a les condicions que figuren a continuació:  
  
Primera  
El titular de la instal·lació constituirà en el termini d'un mes una garantia per valor de huit mil cent un euros amb noranta-un cèntim (8.101,91?), import del dos per cent del pressupost de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Esta fiança es constituirà en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la seua sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
  
Segona  
Endesa Gas Distribución, SAU, complirà amb les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
  
Tercera  
El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
  
Quarta  
La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.   
  
Quinta  
La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
  
Sexta  
La present autorització s'atorga sense perjuí de tercers i deixant fora de perill els drets particulars.  
  
Sèptima  
Serà causa de revocació de la present autorització:  
· L'incompliment de la constitució del depòsit de garantia en la forma i el termini assenyalat en el present condicionat.  
· L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Octava  
Les d'orde mediambiental arreplegades en la declaració d'impacte ambiental, emesa per Resolució de 20 de març de 2007, de la Secretaria Autonòmica de Territori i Medi Ambient, de la Conselleria de Territori i Habitatge.  
  
II. Aprovar el projecte d'execució del gasoducte denominat antena d'alta pressió A per a subministrament de gas natural al terme municipal de Gata de Gorgos i addenda a este, firmats per tècnic competent, les característiques principals del qual s'indiquen a continuació i sotmetent-los a les condicions que igualment es relacionen:   
· Tipus de gas: gas natural.  
· Punt de connexió: posició 02 del gasoducte de transport secundari Marina Alta, situada en el terme municipal de Pedreguer (Alacant), autoritzat mitjançant la Resolució de 20 de desembre de 2010, d'esta Direcció General d'Energia, per la qual s'atorga a Endesa Gas Transportista, SL, autorització administrativa per a la construcció de les instal·lacions corresponents al gasoducte de transport secundari denominat Marina Alta als termes municipals de Dénia, el Verger, Ondara, Pedreguer, Gata de Gorgos i Xàbia, s'aprova el projecte d'execució, addenda I i addenda II i es declara en concret la seua utilitat pública.   
  
· Traçat: discorrerà pels termes municipals de Pedreguer i Gata de Gorgos, amb una afecció de 3.618 metres. La conducció en Ø 4 discorre en paral·lel a dos metres del projectat gasoducte de transport secundari de Marina Alta. Continua en sentit sud-est vorejant el desenrotllament d'un polígon industrial de Pedreguer fins que a l'arribar a les proximitats del terme municipal de Gata de Gorgos, ajustant-se el traçat als vials i rotondes del planejament previst per este municipi per al polígon industrial de Plans, fins a arribar a les línies de FC de Dénia-Alacant. Una vegada creuat el ferrocarril es prolonga la conducció en direcció est seguint el paral·lelisme amb el gasoducte de transport secundari Marina Alta i creua la carretera CV-738 i a l'arribar al vèrtex V-31 abandona el paral·lelisme del gasoducte per a girar en sentit sud. Creuant la carretera CV-734 s'introduïx en la zona del planejament unitat d'execució SORTS-3 de l'Ajuntament de Gata de Gorgos a través d'un futur vial d'estes. Finalment arriba a les proximitats del nucli urbà de Gata de Gorgos, on s'ubicarà un armari de regulació amb vàlvula abans i després d'este i d'on partirà la xarxa de distribució del municipi.  
  
· Estación de regulació i mesura (ERM): s'instal·la ERM d'APA/MPA de cabal nominal 2x3.000 Nm³/h de pressió d'entrada màxima 16 bar i d'eixida regulable entre 0.4 i 0.1 bar.   
· Canonades: en un sol ramal principal, d'acer al carboni de 4''de diàmetre especificació API 5L, qualitat grau Gr. B, amb una pressió màxima de 16 bar. Les canonades discorreran soterrades a les profunditats següents:  
- En condicions normals d'estesa de la conducció, la profunditat mínima és d'un metre sobre la seua generatriu superior.  
- En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 m i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim.  
- En tot cas, s'ajustaran als condicionats dels informes dels organismes consultats, el contingut dels quals ha sigut acceptat per l'empresa peticionària.   
El cabal de disseny considerat és de 1.000 m³(n)/h.  
· Instal·lacions auxiliars: vàlvules de seccionament i derivació, vàlvules de tall tipus bola o esfera i protecció catòdica, per mitjà de la instal·lació d'ànodes de sacrifici de magnesi. Junt amb la conducció de gas s'instal·larà un conducte buit de polietilé (bitub o tritub) per a la protecció de cables de telecomunicacions que puguen instal·lar-se.  
  
· Pressupost: quatre-cents cinc mil noranta-cinc euros amb vint-i-huit cèntims (405.095,28 €).  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i addenda presentats, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del Reglament Tècnic de Distribució i Utilització de Combustibles Gasosos i les seues Instruccions Tècniques Complementàries ICG 01 a 11,   
  
Relació concreta i individualitzada de béns i drets afectats del projecte i addenda: antena d'alta pressió A per a subministrament de gas natural al terme municipal de Gata de Gorgos. Alacant  
  
Localitat: Gata de Gorgos.  
  
  
aprovat per Reial Decret 919/2006, de 28 de juliol, en particular el seu ITC-ICG 01.   
2. El titular de l'esmentada instal·lació donarà compte de la terminació de les obres al Servici Territorial d'Alacant, als efectes de reconeixement, presentant l'oportú certificat de direcció, subscrit per tècnic competent, així com els requisits tècnics essencials i mesures de seguretat mínimes incloses en les instruccions tècniques complementàries conforme al Reial Decret 919/2006 abans esmentat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació de territori i al medi ambient.  
6. El titular de la instal·lació haurà de tindre en compte en l'execució del projecte les condicions imposades pels organismes afectats, les quals se li van notificar oportunament i van ser acceptades.  
7. El termini d'execució de les obres serà de tres mesos a partir d'ocupació real de les finques afectades. No obstant això, amb anterioritat a la finalització del dit termini, Endesa Gas Distribución, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
III. Declarar, en concret, la utilitat pública del gasoducte i de l'addenda al projecte inicial autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
  
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, fent saber que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
  
  
Localitat: Pedreguer.  
  
  
  
  
  
\* \* \* \* \*  
  
  
Relación concreta e individualizada de bienes y derechos afectados del proyecto y addenda: antena de alta presión A para suministro de gas natural al término municipal de Gata de Gorgos. Alicante.  
  
Localidad: Gata de Gorgos.  
  
  
  
  
Localidad: Pedreguer.  
  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 14 novembre de 2012.- El director general d'Energia: Antonio Cejalvo Lapeña.